[{"text_idx": "#000001", "text": "Proses ymgeisio ar gyfer rhaglen arloesi Lab gan Trafnidiaeth Cymru nawr ar agor"}, {"text_idx": "#000003", "text": "Rhaglen sbarduno arloesi dros gyfnod o 12 wythnos yw Lab Trafnidiaeth Cymru sy\u2019n cynnig cyfle cyffrous i arloeswyr busnes ddatblygu syniadau i wella profiadau defnyddwyr rheilffyrdd."}, {"text_idx": "#000005", "text": "Ar o\u0302l i\u2019r broses recriwtio ddod i ben, bydd y busnesau newydd yn gweithio\u2019n agos gyda TrC i gael eu mentora\u2019n benodol gan arbenigwyr busnes i ddatblygu eu cynnyrch a\u2019u datblygiadau arloesol, gan baratoi ar gyfer y diwrnod arddangos olaf lle byddant yn cyflwyno eu syniadau i wneuthurwyr penderfyniadau blaenllaw TrC."}, {"text_idx": "#000006", "text": "Yna, bydd yr enillwyr yn cael arian i ddatblygu eu cynnyrch ymhellach yn ogystal a\u0302 help i gyflawni rheilffyrdd y dyfodol."}, {"text_idx": "#000007", "text": "Fel y rowndiau recriwtio blaenorol, bydd y rhaglen yn cael ei darparu o bell, gan ganiata\u0301u i fusnesau newydd gymryd rhan ar-lein."}, {"text_idx": "#000008", "text": "Mae Trafnidiaeth Cymru eisoes wedi llwyddo i helpu dros 30 o fusnesau newydd i ddatblygu eu syniadau drwy dair carfan gyntaf y rhaglen, gyda 24 o\u2019r rhain yn cyrraedd yr adolygiad achos busnes."}, {"text_idx": "#000009", "text": "Er nad yw TrC yn gallu mynd ar drywydd datblygiadau arloesol pob cwmni newydd, mae\u2019r cyngor, yr arweiniad a\u2019r cymorth i weithio gyda thi\u0302m Alt Labs ac arbenigwyr busnes wedi bod yn amhrisiadwy o ran datblygu cynnyrch y cwmni\u0308au hynny, ar brydiau mae\u2019n dal i arwain at gyfleoedd i weithio gyda\u2019i gilydd er nad yw wedi cael ei ddewis ar ddiwrnod arddangos."}, {"text_idx": "#000010", "text": "Mae enillwyr yr ail garfan, Spatial Cortex, wedi parhau i weithio gyda TrC ar eu technoleg MOVA sy\u2019n ceisio dadansoddi ac edrych ar adnoddau i leihau\u2019r risg o anafiadau cyhyrysgerbydol wrth wneud gwaith trac."}, {"text_idx": "#000012", "text": "\u201cByddwn yn gofyn cwestiynau i\u2019r busnesau newydd fydd yn adlewyrchu rhai o heriau\u2019r byd go iawn rydyn ni\u2019n eu hwynebu o ran seilwaith a diogelwch, yn ogystal ag edrych ar ffyrdd newydd o fynd i\u2019r afael ag un o\u2019r heriau mwyaf mae trafnidiaeth gyhoeddus wedi\u2019u hwynebu yn ddiweddar: sut rydyn ni\u2019n annog pobl i ddewis trafnidiaeth gyhoeddus yn y dyfodol. Rydyn ni\u2019n edrych ymlaen at ddechrau arni.\u201d"}]